**Csongrád Város Polgármesterétől**

Száma: Fjl/764-3/2021.

Témafelelős: Kecskés Nikoletta

**ELŐTERJESZTÉS**

**Csongrád Városi Önkormányzat Képviselő-testületének**

**2021. december 16-ai ülésére**

**Tárgy:** A Csongrád, 4425/2. helyrajzi számú ingatlan kiemelt fejlesztési területté nyilvánítása *(111/2021.(IX. 30.)önkormányzati határozat kiegészítése)*

**Tisztelt Képviselő-testület!**

Az elmúlt időszakban felmerült gazdasági fejlesztési lehetőségek érdekében szükségessé vált Csongrád Város Településrendezési Tervének és Helyi Építési Szabályzatának módosítása. Jelen módosítási igény Csongrád Város érdekeit szolgálja a befektetők részére.

A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Korm. rendelet) 32. § (6) bekezdés c) pontja alapján a képviselő-testület döntésével kiemelt fejlesztési területté nyilváníthat olyan területeket, melyek beruházás megvalósítása miatt indokoltak.

**Csongrád Városi Önkormányzat Képviselő-testülete 111/2021.(IX. 30.) önkormányzati határozatában kiemelt fejlesztési területté nyilvánította a Csongrád, 4425/1 helyrajzi számú,** a 1551/1. helyrajzi számú ingatlant, valamint a Körös-torok területének a 25/2005. (VIII.29.) Ökt. rendelet 45. §-a szerinti Hullámtér és nyílt ártér övezeteit.

A fentiekben felsorolt kiemelt fejlesztési területek kiegészítése szük**séges a 4425/2. helyrajzi számú ingatlannal.**

Indítványozom a határozati javaslat elfogadását.

**Határozati javaslat**

Csongrád Városi Önkormányzat képviselő-testülete megtárgyalta *„A Csongrád, 4425/2. helyrajzi számú ingatlan kiemelt fejlesztési* *területté nyilvánítása (111/2021.(IX. 30.)önkormányzati határozat kiegészítése)*” tárgyú előterjesztést és az alábbi döntést hozza:

1. Csongrád Városi Önkormányzat kiemelt fejlesztési területté nyilvánítja a Csongrád 4425/2 helyrajzi számú ingatlant.

2. Az 1. pont szerinti fejlesztés megvalósulása érdekében megkezdi a településrendezési eszközök módosítását.

Határidő: azonnal

Felelős: Bedő Tamás polgármester

A határozatról értesítést kap:

1. Képviselő-testület tagjai
2. Fejlesztési és üzemeltetési iroda

Csongrád, 2021. december 15.

Bedő Tamás

 polgármester